CELEX: 31978R0179
Language: el
Date: 1978-01-31 00:00:00
Title: Κανονισμός (ΕΟΚ) αριθ. 179/78 τού Συμβουλίου τής 31ης Ιανουαρίου 1978 περί τροποποιήσεως τού κανονισμού (ΕΟΚ) αριθ. 878/77 «περί τής τιμής συναλλάγματος γιά τήν αγγλική λίρα πού πρέπει νά εφαρμόζεται στό γεωργικό τομέα»

Avis juridique important

|

31978R0179

Κανονισμός (ΕΟΚ) αριθ. 179/78 τού Συμβουλίου τής 31ης Ιανουαρίου 1978 περί τροποποιήσεως τού κανονισμού (ΕΟΚ) αριθ. 878/77 «περί τής τιμής συναλλάγματος γιά τήν αγγλική λίρα πού πρέπει νά εφαρμόζεται στό γεωργικό τομέα»  

Επίσημη Εφημερίδα αριθ. L 026 της 31/01/1978 σ. 0003 - 0004 Ελληνική ειδική έκδοση: Κεφάλαιο 03 τόμος 20 σ. 0039 

++++ΚΑΝΟΝΙΣΜΟΣ ( ΕΟΚ ) αριθ . 179/78 ΤΟΥ ΣΥΜΒΟΥΛΙΟΥ  της 31ης Ιανουαρίου 1978  περί τροποποιήσεως του κανονισμού ( ΕΟΚ ) αριθ . 878/77 " περί της τιμής συναλλάγματος για την αγγλική λίρα που πρέπει να εφαρμόζεται στο γεωργικό τομέα "  ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος ,  τον κανονισμό αριθ . 129 του Συμβουλίου περί της αξίας της λογιστικής μονάδος και των τιμών συναλλάγματος που πρέπει να εφαρμόζονται στο πλαίσιο της κοινής γεωργικής πολιτικής ( 1 ) , όπως τροποποιήθηκε τελευταία από τον κανονισμό ( ΕΟΚ ) αριθ . 2543/73 ( 2 ) και ιδίως το άρθρο 3 ,  Εκτιμώντας :  ότι ο κανονισμός ( ΕΟΚ ) αριθ . 878/77 του Συμβουλίου της 26ης Απριλίου 1977 περί των τιμών συναλλάγματος που πρέπει να εφαρμόζονται στο γεωργικό τομέα ( 3 ) , όπως τροποποιήθηκε τελευταία από τον κανονισμό ( ΕΟΚ ) , αριθ . 178/78 ( 4 ) , καθόρισε , μεταξύ άλλων , μία αντιπροσωπευτική τιμή για την αγγλική λίρα  ότι η εξέλιξη αυτού του νομίσματος κατέστησε φανερή την σκοπιμότητα του καθορισμού μίας νέας αντιπροσωπευτικής τιμής πλησιέστερης προς την σημερινή οικονομική πραγματικότητα   ότι πρέπει να προβλεφθεί να τεθεί σε ισχύ κλιμακωτά η νέα αντιπροσωπευτική τιμή λαμβανομένων υπόψη των ιδιαιτέρων αναγκών των διαφόρων τομέων   ότι θα ζητηθεί η γνώμη της Νομισματικής Επιτροπής και ότι , λόγω του επείγοντος , πρέπει να αποφασισθούν τα σχεδιαζόμενα μέτρα σύμφωνα με τους όρους που προβλεπει το άρθρο 3 , παράγραφος 2 , του κανονισμού αριθ . 129 ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Αρθρο 1  Στο άρθρο 2 παράγραφος 1 , του κανονισμού ( ΕΟΚ ) αριθ . 878/77 , το σημείο η ) αντικαθίσταται από το ακόλουθο σημείο :  " η ) για την αγγλική λίρα  1 λίρα = 1,57678 λογιστικές μονάδες " .  Αρθρο 2  Στο άρθρο 2 του κανονισμού ( ΕΟΚ ) αριθ . 878/77 προστίθεται η ακόλουθη παράγραφος :  " 6 . Η αντιπροσωπευτική τιμή για την αγγλική λίρα , που καθορίσθηκε από τον κανονισμό ( ΕΟΚ ) αριθ . 179/78 , εφαρμόζεται από :  α ) την 1η Αυγούστου για τους τομείς των αυγών , των πουλερικών , καθώς και της ωοαλβουμίνης και της γαλακταλβουμίνης   β ) την 16η Δεκεμβρίου 1978 για τον τομέα του οίνου , για τις πράξεις αποστάξεως όμως δύνανται να προβλεφθούν άλλες ημερομηνίες   γ ) την 1η Ιανουαρίου 1979 για τον τομέα των αλιευτικών προϊόντων   δ ) υπό την επιφύλαξη των διατάξεων της περιπτώσεως ε ) από την αρχή της περιόδου 1978/1979 για τα άλλα προϊόντα , για τα οποία δεν έχει ακόμα αρχίσει την ημέρα της ενάρξεως της ισχύος του παρόντος κανονισμού   ε ) την ημερομηνία της θέσεως σε εφαρμογή των τιμών για την περίοδο 1978/1979 για τους τομείς του βοείου κρέατος , του γάλακτος και των γαλακτοκομικών προϊόντων , και για τον τομέα του χοιρείου κρέατος καθώς και τις άλλες περιπτώσεις , την εφαρμοστέα ημερομηνία στον τομέα αυτό . "  Αρθρο 3  Στο άρθρο 3 του κανονισμού ( ΕΟΚ ) αριθ . 878/77 προστίθεται η ακόλουθη παράγραφος :  " Κατά παρέκκλιση από το άρθρο 2 , ως προς τους τομείς του χοιρείου κρέατος και του βοείου κρέατος , η ισχύουσα αντιπροσωπευτική τιμή στο Ηνωμένο Βασίλειο , από την 2α Φεβρουαρίου 1978 , είναι 1 αγγλική λίρα = 1,61940 λογιστική μονάδα ."  Αρθρο 4  Ο παρών κανονισμός αρχίζει να ισχύει την 2α Φεβρουαρίου 1978 .  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος .  Εγινε στις Βρυξέλλες , στις 31 Ιανουαρίου 1978 .  Για το Συμβούλιο  Ο Πρόεδρος  P . DALSAGER  ( 1 ) ΕΕ αριθ . 106 της 30.10.1962 , σ . 2553/62 .  ( 2 ) ΕΕ αριθ . Ν 263 της 19.9.1973 , σ . 1 .  ( 3 ) ΕΕ αριθ . 106 της 29.4.1977 , σ . 27 .  ( 4 ) ΕΕ αριθ . Ν 26 της 31.1.1978 , σ . 1 .